JMT แจ๋ม! Q2/59 กำไรเพิ่มขึ้น 86% อยู่ที่ 35.19 ลบ.หลังมีรายได้เพิ่มขึ้น
JMT แจ๋ม! Q2/59 กำไรเพิ่มขึ้น 86% อยู่ที่ 35.19 ลบ. จากปีก่อนมีกำไร 18.94 ลบ. หลังมีรายได้จากการเรียกเก็บหนี้จากลูกหนี้ที่รับซื้อมากขึ้น ขณะที่ช่วง 6 เดือนแรกมีกำไรลดลง 64% อยู่ที่ 19.96 ลบ. จากปีก่อนมีกำไร 55.83 ลบ.
15 ส.ค. 2559

บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 35.19 ล้านบาท หรือมีกำไรสุทธิ 0.10 บาทต่อหุ้น เพิ่มขึ้น 86% จากช่วงเดียวกันของปีก่อนที่มีกำไรสุทธิ 18.94 ล้านบาท หรือมีกำไรสุทธิ 0.06 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากการเรียกเก็บหนี้จากลูกหนี้ที่รับซื้อมากขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 19.96 ล้านบาท หรือ 0.05 บาทต่อหุ้น ลดลง 64% จากช่วงเดียวกันของปีก่อนที่มีกำไรสุทธิ 55.83 ล้านบาท หรือ 0.18 บาทต่อหุ้น